Driejarige skok dood in PE(Argieffoto:Unsplash) ŉ Driejarige meisie het Woensdag doodgeskok toe sy en haar sussie in hul bure se erf gespeel het. Kapt. Andre Beetge, woordvoerder van die polisie, sê die voorval het omstreeks 15:50 in Kwazakele in Gqeberha (Port Elizabeth) plaasgevind. “Die meisie, Khazima Dweni, het ŉ elektriese draad, ŉ onwettige verbinding tussen bure, opgetel wat op die grond gelê het. Sy het doodgeskok.” Sy is op die toneel dood verklaar deur paramedici. Haar gesin het die draad ontkoppel. “Die polisie waarsku huis-eienaars/huurders om nie op hul eie enige onwettige verbindings te maak aan munisipale kragnetwerke nie. Dit is ŉ baie gevaarlike praktyk – nie net vir die mense wat die verbinding maak nie, maar ook onskuldige mense soos dié driejarige wat gesterf het weens onveilige onwettige verbindings.” Die Kwazakele-polisie doen ŉ geregtelike doodsondersoek.